J. Ratzinger (XVI. Benedek pápa):
HÚSVÉTI IMÁDSÁG

Urunk, Jézus Krisztus, 
te a halál sötétségébe elküldted világosságodat. 
A legmélyebb magány örvényében 
most és mindenkor 
szereteted elrejtett hatalma lakik, 
s titkaid közepette 
a megváltottak allelujáját énekelhetjük. 

Add meg nekünk a hit alázatos egyszerűségét, 
mely nem hagy tévelyegni minket, 
s ha a sötétség és az elhagyatottság óráiba hívsz, 
amikor minden bizonytalannak látszik, 
adj abban az időben is, 
amikor ügyed halálküzdelmet vív, 
elegendő fényt, hogy téged el ne veszítsünk, 
elegendő fényt, hogy másoknak is fény lehessünk, 
azoknak, akik még jobban rászorulnak erre. 
Hadd világítson be húsvéti örömöd titka, 
mint a hajnalfény, 
napjainkba, 
hadd legyünk igazán húsvéti emberek 
a történelem nagyszombatjain. 
Add, hogy a világos és a sötét napokban egyaránt, 
a mai időkben is, 
vidáman járjuk utunkat, 
eljövendő dicsőséged felé. Amen. 


